
MARIJAMPOLĖS SAVIVALDYBĖS NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS


2024 m. lapkričio 5 d. Nr. K-610


Posėdis įvyko - 2024 m. spalio 17 d., 16.00 val.
Posėdžio pirmininkas – Jolita Žukelienė, Marijampolės savivaldybės administracijos Socialinių paslaugų skyriaus vedėja.
Posėdžio sekretorė – Agnė Gedžienė, Marijampolės savivaldybės administracijos investicijų ir verslo skatinimo skyriaus vyriausioji specialistė.
Posėdyje dalyvavo: Renata Ašipauskienė, VšĮ Socialinės integracijos centro „Mes kartu“ direktorė, Rasa Duoblienė, Labdaros ir paramos fondo „Maisto bankas“ Marijampolės skyriaus koordinatorė, Daiva Juodžiukynienė, Mediacijos ir socialinių paslaugų centro „Po vienu skėčiu“ vadovė, Irma Kavaliauskienė, Marijampolės I grupės negaliųjų draugijos pirmininkė, Alvydas Kirkliauskas, Marijampolės savivaldybės tarybos narys, Valdas Pileckas, Marijampolės savivaldybės tarybos narys, Aistė Rutkauskienė, Viešosios įstaigos Visuomenės ir verslo plėtros instituto projektų vadovė, Loreta Rutkauskienė, Marijampolės savivaldybės administracijos Savivaldybės jaunimo reikalų koordinatorė (vyriausioji specialistė), Lina Sarpalienė, Marijampolės savivaldybės tarybos narė.

DARBOTVARKĖ:
1. Dėl Marijampolės savivaldybės nevyriausybinių organizacijų tarybos 2024 m. spalio 17 d. posėdžio pirmininko rinkimų.
2. Dėl Marijampolės savivaldybės nevyriausybinių organizacijų tarybos 2024 m. spalio 17 d. posėdžio sekretoriaus rinkimų.
3. Dėl Marijampolės savivaldybės nevyriausybinių organizacijų tarybos pirmininko ir pirmininko pavaduotojo rinkimų balsų skaičiavimo komisijos rinkimų.
4. Dėl Marijampolės savivaldybės nevyriausybinių organizacijų tarybos pirmininko rinkimų.
5. Dėl Marijampolės savivaldybės nevyriausybinių organizacijų tarybos pirmininko pavaduotojo rinkimų.
6. Dėl Marijampolės savivaldybės nevyriausybinių organizacijų tarybos sekretoriaus rinkimų.
7. Kiti einamieji klausimai.

1. SVARSTYTA. Marijampolės savivaldybės nevyriausybinių organizacijų tarybos 2024 m. spalio 17 d. posėdžio pirmininko rinkimai.
A. Gedžienė informavo, kad pirmojo posėdžio metu bus renkamas Marijampolės savivaldybės nevyriausybinių organizacijų (toliau – NVO) tarybos pirmininkas ir pirmininko pavaduotojas. Pasiūlė išrinkti pirmojo posėdžio pirmininką, kol bus išrinktas NVO tarybos pirmininkas. Pasiūlė pirmojo posėdžio pirmininke, kol bus išrinktas NVO tarybos pirmininkas, - J. Žukelienę.
NUTARTA. Marijampolės savivaldybės nevyriausybinių organizacijų tarybos 2024 m. spalio 17 d. posėdžio pirmininke išrinkti J. Žukelienę.
BALSAVO: „UŽ“ – 11; „PRIEŠ“ – 0; „SUSLAIKĖ“ – 0; „NUSIŠALINO“ – 0.

2. SVARSTYTA. Marijampolės savivaldybės nevyriausybinių organizacijų tarybos 2024 m. spalio 17 d. posėdžio sekretoriaus rinkimai.
[bookmark: _Hlk180586209]A. Gedžienė informavo, kad reikia išrinkti 2024 m. spalio 17 d. NVO tarybos posėdžio sekretorių ir pasisiūlė būti posėdžio sekretore.
[bookmark: _Hlk152684086]NUTARTA. Marijampolės savivaldybės nevyriausybinių organizacijų tarybos 2024 m. spalio 17 d. posėdžio sekretore išrinkti A. Gedžienę.
BALSAVO. „UŽ“ – 11; „PRIEŠ“ – 0; „SUSLAIKĖ“ – 0; „NUSIŠALINO“ – 0.

3. SVARSTYTA. Marijampolės savivaldybės nevyriausybinių organizacijų tarybos pirmininko ir pirmininko pavaduotojo rinkimų balsų skaičiavimo komisijos rinkimai.
A. Gedžienė informavo, kad NVO tarybos primininkas ir pirmininko pavaduotojas renkamas dvejų metų kadencijai slaptu balsavimu. Prieš pradedant NVO tarybos pirmininko ir pirmininko pavaduotojo rinkimus pasiūlė išsirinkti balsų skaičiavimo komisiją. Komisiją siūloma sudaryti iš trijų NVO tarybos narių: Aistė Rutkauskienė, Irma Kavaliauskienė ir Rasa Duoblienė.
NUTARTA. Marijampolės savivaldybės nevyriausybinių organizacijų tarybos pirmininko ir pirmininko pavaduotojo rinkimų balsų skaičiavimo komisiją sudaryti iš trijų NVO tarybos narių: Aistė Rutkauskienė, Irma Kavaliauskienė ir Rasa Duoblienė.
BALSAVO. „UŽ“ – 11; „PRIEŠ“ – 0; „SUSLAIKĖ“ – 0; „NUSIŠALINO“ – 0.

4. SVARSTYTA. Marijampolės savivaldybės nevyriausybinių organizacijų tarybos pirmininko rinkimai.
A. Gedžienė informavo, kad NVO tarybos pirmininku turi būti renkamas NVO atstovas. Pasiūlė išrinkti kandidatus. Pasiteiravo, ar yra norinčių būti NVO tarybos pirmininku.
Po NVO tarybos narių diskusijos buvo pasiūlyti šie kandidatai:
- Daiva Juodžiukynienė, Mediacijos ir socialinių paslaugų centro „Po vienu skėčiu“ vadovė;
- Aistė Rutkauskienė, Viešosios įstaigos Visuomenės ir verslo plėtros instituto projektų vadovė.
A. Gedžienė paskelbė balsavimo pradžią, išdalino balsavimo biuletenius. Išdalinta 11 balsavimo biuletenių.
Pasibaigus balsavimui, balsų skaičiavimo komisija suskaičiavo gautus biuletenius. Gautų biuletenių skaičius 11, visi biuleteniai yra galiojantys. Balsų skaičiavimo komisija suvedė balsavimo rezultatus.
Balsavimo rezultatai:
	Eil. Nr.
	Kandidatas
	Balsavimo rezultatai
	Reitingavimas pagal surinktų balų skaičių
	Balsavimo išvada

	1.
	Daiva Juodžiukynienė
	Surinktas balsų skaičius - 9
	1
	Išrinktas

	2.
	Aistė Rutkauskienė
	Surinktas balsų skaičius - 2
	2
	Neišrinktas


A. Gedžienė informavo, kad vadovaujantis Marijampolės savivaldybės nevyriausybinių organizacijų tarybos nuostatų 17 punktu, pirmininku išrenkamas daugiausiai balsų surinkęs NVO tarybos narys. Pagal balsavimo rezultatus NVO pirmininke išrenkama Daiva Juodžiukynienė, Mediacijos ir socialinių paslaugų centro „Po vienu skėčiu“ vadovė.
NUTARTA: Marijampolės savivaldybės nevyriausybinių organizacijų tarybos pirmininke išrinkti Daivą Juodžiukynienę, Mediacijos ir socialinių paslaugų centro „Po vienu skėčiu“ vadovę.
BALSAVO: „UŽ“ – 9; „PRIEŠ“ – 2; „SUSLAIKĖ“ – 0; „NUSIŠALINO“ – 0.

5. SVARSTYTA. Marijampolės savivaldybės nevyriausybinių organizacijų tarybos pirmininko pavaduotojo rinkimai.
A. Gedžienė informavo, kad NVO tarybos pirmininko pavaduotoju renkamas savivaldybės institucijos ar įstaigos atstovas. Pasiūlė išrinkti kandidatus. Pasiteiravo, ar yra norinčių būti NVO tarybos pirmininko pavaduotoju.
Po NVO tarybos narių diskusijos buvo pasiūlyti šie kandidatai:
- Lina Sarpalienė, Marijampolės savivaldybės tarybos narė;
- Jolita Žukelienė, Marijampolės savivaldybės administracijos Socialinių paslaugų skyriaus vedėja.
Daugiau kandidatų į NVO tarybos pirmininko pavaduotojus iškelta nebuvo.
A. Gedžienė paskelbė balsavimo pradžią, išdalino balsavimo biuletenius. Išdalinta 11 balsavimo biuletenių.
Pasibaigus balsavimui, balsų skaičiavimo komisija suskaičiavo gautus biuletenius. Gautų biuletenių skaičius 11, visi biuleteniai yra galiojantys. Balsų skaičiavimo komisija suvedė balsavimo rezultatus. Balsavimo rezultatai:
	Eil. Nr.
	Kandidatas
	Balsavimo rezultatai
	Reitingavimas pagal surinktų balų skaičių
	Balsavimo išvada

	1.
	Lina Sarpalienė
	Surinktas balsų skaičius - 8
	1
	Išrinktas

	2.
	Jolita Žukelienė
	Surinktas balsų skaičius - 3
	2
	Neišrinktas


A. Gedžienė informavo, kad, vadovaujantis Marijampolės savivaldybės nevyriausybinių organizacijų tarybos nuostatų 18 punktu, pavaduotojas renkamas balsavusių NVO tarybos narių balsų dauguma. Pagal balsavimo rezultatus NVO pirmininko pavaduotoja išrenkama Lina Sarpalienė, Marijampolės savivaldybės tarybos narė.
NUTARTA. Marijampolės savivaldybės nevyriausybinių organizacijų tarybos pirmininko pavaduotoja išrinkti Liną Sarpalienė, Marijampolės savivaldybės tarybos narę.
BALSAVO: „UŽ“ – 8; „PRIEŠ“ – 3; „SUSLAIKĖ“ – 0; „NUSIŠALINO“ – 0.

6. SVARSTYTA. Marijampolės savivaldybės nevyriausybinių organizacijų tarybos sekretoriaus rinkimai.
A. Gedžienė informavo, kad reikėtų išsirinkti ir NVO tarybos sekretorių, ir pasisiūlė būti NVO tarybos sekretore. Pasiteiravo, ar yra norinčių būti NVO tarybos sekretoriumi. 
Po NVO tarybos narių diskusijos buvo pasiūlytas vienas kandidatas – Agnė Gedžienė, Marijampolės savivaldybės administracijos Investicijų ir verslo skatinimo skyriaus vyriausioji specialistė.
NUTARTA. Marijampolės savivaldybės nevyriausybinių organizacijų tarybos sekretore išrinkti A. Gedžienę, Marijampolės savivaldybės administracijos Investicijų ir verslo skatinimo skyriaus vyriausioji specialistę.
BALSAVO: „UŽ“ – 11; „PRIEŠ“ – 0; „SUSLAIKĖ“ – 0; „NUSIŠALINO“ – 0.

7. SVARSTYTA. Kiti einamieji klausimai.
D. Juodžiukynienė pasiūlė išrinkti kito posėdžio datą ir laiką. 
Po NVO tarybos narių diskusijos buvo pasiūlyta kitą NVO tarybos posėdį organizuoti 2024 m. gruodžio 4 d. 16 val.
NUTARTA. Kitą NVO tarybos posėdį organizuoti 2024 m. gruodžio 4 d. 16 val.
BALSAVO: „UŽ“ – 11; „PRIEŠ“ – 0; „SUSLAIKĖ“ – 0; „NUSIŠALINO“ – 0.


PRIDEDAMA. NVO tarybos 2024 m. spalio 17 d. posėdžio dalyvių sąrašas, 1 lapas.



Posėdžio pirmininkas 	Jolita Žukelienė


Posėdžio sekretorė	Agnė Gedžienė
